Document ID: 32010R0849
Publication Date: 2010-09-27

Content:
REGOLAMENT TAL-KUMMISSJONI (UE) Nru 849/2010
tas-27 ta’ Settembru 2010
li jemenda r-Regolament (KE) Nru 2150/2002 tal-Parlament Ewropew u tal-Kunsill dwar l-istatistika tal-iskart
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 2150/2002 tal-Parlament Ewropew u tal-Kunsill tal-25 ta’ Novembru 2002 dwar l-istatistika tal-iskart (1), u b’mod partikolari l-Artikolu 6(2) tiegħu,
Billi:
(1)
Il-valutazzjoni tal-ewwel żewġ konsenji tad-dejta fl-2006 u l-2008 wrew il-ħtieġa ta' reviżjoni ta' ċerti nuqqasijiet konċettwali fl-Annessi għar-Regolament (KE) Nru 2150/2002.
(2)
Il-Kummissjoni għarrfet lill-Parlament Ewropew u lill-Kunsill dwar l-implimentazzjoni tar-Regolament (KE) Nru 2150/2002 (2) u pproponiet għadd ta' tibdiliet.
(3)
Ir-Regolament (KE) Nru 2150/2002 għalhekk għandu jiġi emendat skont dan.
(4)
Il-miżuri stipulati f’dan ir-Regolament huma skont l-opinjoni tal-Kumitat Ewropew tas-Sistema tal-Istatistika stabbilit bir-Regolament (KE) Nru 223/2009 tal-Parlament Ewropew u tal-Kunsill tal-11 ta' Marzu 2009 dwar l-istatistika Ewropea (3),
ADOTTAT DAN IR-REGOLAMENT:
Artikolu 1
L-Annessi I, II u III għar-Regolament (KE) Nru 2150/2002 jinbidlu bit-test stipulat fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, is-27 ta’ Settembru 2010.

Metadata:
Eurovoc Level 1 Categories: 100142
100150
100146
100155
Eurovoc Level 2 Categories: 100242
100223
100169
100190
Eurovoc Level 3 Categories: 2470
1158
4488
77
4256
All Eurovoc Categories: 4258
5070
6030
6402
718